U-I-283/97
Natisni
Opravilna št.:
U-I-283/97
Datum odločitve:
13. 11. 1997
Objavljeno:
OdlUS VI, 146
ECLI:
ECLI:SI:USRS:1997:U.I.283.97
Akt:
Pravila za izvolitev predstavnikov Občine Škofljica v volilno telo za volitve člana Državnega sveta ter za določitev kandidata za člana Državnega sveta
Izrek:
Pobuda za oceno zakonitosti Pravil za izvolitev predstavnikov Občine Škofljica v volilno telo za volitve člana Državnega sveta ter za določitev kandidata za člana Državnega sveta se zavrže.
Evidenčni stavek:
Če župan občine vloži pobudo za oceno zakonitosti občinskega predpisa, mora izkazati pravni interes za izpodbijanje njegovih določb.
Ker pobudnik ni izkazal, da občinski splošni akt neposredno posega v njegov pravni položaj, je Ustavno sodišče pobudo zavrglo.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o lokalni samoupravi (ZLS), 33. čl.
Zakon o Ustavnem sodišču (ZUstS), 23., 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jože Jurkovič, Škofljica
Datum vloge:
11. 5. 1997
Vrsta odločitve:
sklep
Vrsta rešitve:
zavrženje
Dokument:
US18570
Dokument v PDF obliki:
U-I-283-97.pdf
114 KB
Prenesite datoteko
U-I-283/97
13.11.1997
S K L E P
Ustavno sodišče je v postopku za preizkus pobude dr. Jožeta Jurkoviča, župana občine Škofljica, na seji dne 13. novembra 1997
s k l e n i l o:
1. Pobuda dr. Jožeta Jurkoviča za oceno zakonitosti Pravil za izvolitev predstavnikov Občine Škofljica v volilno telo za volitve člana Državnega sveta ter za določitev kandidata za člana Državnega sveta se zavrže.
O b r a z l o ž i t e v
1. Pobudnik je dne 5.11.1997 vložil pobudo za oceno zakonitosti v izreku tega sklepa navedenih pravil (v nadaljevanju: Pravila). Zatrjuje, da postopek njihovega sprejemanja ni bil v skladu z ustavno določenim zagotavljanjem spoštovanja demokratično določenih pravil v postopku sprejemanja pravnih norm. Občinski svet naj bi bil na 9. izredni seji dne 14.10.1997 odločal o sprejemu Pravil ter volil elektorje v volilno telo in določil kandidate za člana Državnega sveta. V obrazložitvi gradiva, ki je bilo predloženo za sejo, je bil zapisan poziv k vložitvi kandidatur za 13.10.1997, zaradi česar naj bi bile kandidature vložene, preden so bila sprejeta Pravila, po katerih naj bi se kandidiranje opravilo.
2. Pobudnik je župan občine. Kot župan ni izkazal, da so izpolnjene procesne predpostavke iz 33. člena Zakona o lokalni samoupravi (Uradni list RS, št. 72/93, 57/94, 14/95, 44/96 in 26/97), na podlagi katerih bi bilo mogoče njegovo vlogo obravnavati kot zahtevo za oceno zakonitosti Pravil po določbi 23. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Za vložitev pobude za začetek postopka za oceno zakonitosti Pravil pa bi pobudnik glede na določbo 24. člena ZUstS moral izkazati pravni interes. Ta bi bil podan, če bi izpodbijani akt neposredno posegal v njegove pravice, pravne interese oziroma pravni položaj. Tega pa pobudnik ni izkazal, zato je bilo treba pobudo zavreči.
3. Ustavno sodišče je ta sklep sprejelo na podlagi 25. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Janez Šinkovec in Franc Testen. Sklep je sprejelo soglasno.
P r e d s e d n i k
dr. Lovro Šturm